**РЕПУБЛИЧКА ДИРЕКЦИЈА ЗА ИМОВИНУ РЕПУБЛИКЕ СРБИЈЕ**

Београд, ул. Краља Милана бр. 16

 На основу члана 27. став 1. Закона о јавној својини ( „Службени гласник РС“, бр. 72/11, 88/13, 105/14, 104/16 – др. закон и 108/16), члана 11. став 1. и 2. Уредбе о поступању са одређеним стварима у државној својини („Службени гласник РС“ бр. 98/10 и 51/11), Закључка Владе 05 Број: 46-7706/2016 од 05. септембра 2016. године, Одлуке в.д. директора Републичке дирекције за имовину Републике Србије број 46-436/2012-03 од 12. септембра 2016. године, Одлуке о измени Одлуке в.д. директора Републичке дирекције за имовину Републике Србије број 46-436/2012-03-1 од 21. марта 2017. године, Одлуке о измени Одлуке в.д. директора Републичке дирекције за имовину Републике Србије број 46-436/2012-03-2 од 28. јуна 2017. године и Закључка Владе 05 Број: 46-9801/2016 од 20. октобра 2016. године, Одлуке в.д. директора Републичке дирекције за имовину Републике Србије број 46-645/2015-03 од 28. oктобра 2016. године, Одлуке о измени одлуке в.д.директора Републичке дирекције за имовину Републике Србије број 46-645/2015-03 од 16. децембра 2016. године, Одлуке о измени одлуке в.д.директора Републичке дирекције за имовину Републике Србије број 46-645/2015-03 од 05. јуна 2017. године, објављује:

**О Г Л А С**

 **РАДИ ОТУЂЕЊА ПОКРЕТНИХ СТВАРИ - ВОЗИЛА У СВОЈИНИ РЕПУБЛИКЕ СРБИЈЕ ПРИКУПЉАЊЕМ ПИСМЕНИХ ПОНУДА**

ПРЕДМЕТ ОТУЂЕЊА

 Предмет отуђења су покретне ствари - возила, у својини Републике Србије према табели „Отуђење возила прикупљањем писмених понуда“, која садржи ближе карактеристике и почетне купопродајне цене возила, а која табела је доступна на званичном сајту Републичке дирекције за имовину Републике Србије, [www.rdi.gov.rs](http://www.rdi.gov.rs).

УСЛОВИ ПРОДАЈЕ

 Покретне ствари ближе описане у табели под редним бројем 1-31, смештене су у магацину Пореске управе у Лештанима, на адреси: Лештане, Кружни пут бр. 38 и отуђују се појединачно, у постојећем „виђеном стању“, без права купца на накнадне рекламације, и могу се разгледати дана 18. јула 2017. године, у термину од 1100-1200 часова.

 Покретне ствари ближе описане у табели под редним бројем 32-37, смештене су у Панчеву, на адреси ул. Бранка Радичевића бр. 37ц, и отуђују се појединачно, у постојећем „виђеном стању“, без права купца на накнадне рекламације, и могу се разгледати дана 19. јула 2017. године, у термину од 1100- 1200 часова.

 Право учешћа на огласу имају сва правна и физичка лица, која испуњавају услове огласа и која уплате депозит у висини од 3.000,00 динара за сваку покретну ствар за коју подносе понуду.

 Уплата депозита врши се на број рачуна **840-833804-55** - Републичка дирекција за имовину Републике Србије - депозит за спровођење поступка располагања војном и другом државном имовином, са позивом на број одобрења **20177466452015103**

 Покретне ствари отуђују се по почетној купопродајној цени наведеној у табели „Отуђење возила прикупљањем писмених понуда“.

 Уплата постигнуте купопродајне цене врши се у динарској противвредности по званичном средњем курсу Народне банке Србије на дан уплате, с тим што ће коначна купопродајна цена предметних покретних ствари бити утврђена након спроведеног поступка прикупљања писмених понуда.

 Рок плаћања купопродајне цене је 8 (осам) дана од дана закључења купопродајног уговора.

 Трошкови пореза на пренос апсолутних права, транспорта возила, као и други трошкови који проистекну из реализације уговора, падају на терет купца.

УСЛОВИ ПРИЈАВЉИВАЊА

 Рок за подношење понуда је 15 (петнаест) дана од дана објављивања огласа.

 Уредна и потпуна писмена понуда, мора да садржи:

 - висину купопродајне цене

 - редни број покретне ствари за коју се подноси понуда

 -потврду о уплати депозита и изјаву о условима за враћање депозита, са наведеним бројем рачуна на који се депозит враћа, уколико подносилац понуде не буде изабран за најповољнијег понуђача.

 Уредна и потпуна писмена понуда, мора да садржи и све податке о подносиоцу понуде и то:

**За физичка лица:**

- име и презиме,

- адресу пребивалишта,

- контакт телефон

- фотокопију личне карте;

**За правна лица:**

- назив и седиште,

- копију решења о упису правног лица у регистар привредних субјеката,

- копију уговора о отварању и вођењу рачуна код пословне банке код које има рачун,

- копију решења о додељеном пореском идентификационом броју - ПИБ,

- име и презиме лица овлашћеног за заступање (директор), његов потпис и печат;

- за пуномоћника , одговарајуће пуномоћје дато на законом прописан начин.

 Понуде се достављају на адресу: **Републичка дирекција за имовину Републике Србије, 11000 Београд, ул. Краља Милана бр. 16.**

 Понуде се достављају у затвореној коверти, са видљивом назнаком **„*Понуда за куповину покретних ствари – ВОЗИЛА - НЕ ОТВАРАТИ*“**, препорученом пошиљком или се лично предају на писарници Републичке дирекције за имовину Републике Србије.

 Ако је понуда послата поштом, дан предаје на пошти искључиво препорученом пошиљком, сматра се даном предаје Републичкој дирекцији за имовину Републике Србије, под условом да пошиљка стигне у Републичку дирекцију за имовину Републике Србије до дана отварања понуда.

 Неблаговремене и непотпуне понуде неће се разматрати.

 Понуда у којој цена није наведена у еврима, или је дата описно, неће се разматрати.

ИЗБОР НАЈПОВОЉНИЈЕГ ПОНУЂАЧА

Отварање свих приспелих понуда вршиће се комисијски.

Ради спровођења поступка по јавном огласу, в.д. директора Републичке дирекције за имовину Републике Србије донео је Решење о формирању Комисије за спровођење поступка за избор најповољнијег понуђача за продају покретних ствари ближе описаних у табели.

Отварање приспелих понуда врши се комисијски, дана 02. августа 2017. године у 1000 часова, у просторијама Републичке дирекције за имовину Републике Србије, ул. Краља Милана бр. 16 у Београду.

Критеријум за избор најповољнијег понуђача је висина понуђене купопродајне цене.

Уколико на оглас пристигне једна понуда, Комисија може узети у разматрање приспелу понуду.

У случају да два или више понуђача понуде исту купопродајну цену, Комисија задржава право да по слободном уверењу, ценећи целисходност правног посла изврши избор најповољнијег понуђача.

Цена у понуди мора бити наведена у еврима, појединачно за сваку покретну ствар за коју се понуда подноси.

Учеснике огласа Републичка дирекција за имовину Републике Србије, обавестиће писмено о избору најповољније понуде, у року од 8 (осам) дана од дана доношења одлуке надлежног органа о избору најповољнијег понуђача.

Најповољнији понуђач је дужан да у року од 8 дана од дана пријема позива за закључење уговора, са Републиком Србијом – Републичком дирекцијом за имовину Републике Србије, закључи уговор о купопродаји покретних ствари ближе описаних у табели.

Уколико понуђач чија је понуда проглашена најповољнијом, у року од 8 (осам) дана од дана пријема позива за закључење уговора, не потпише уговор, сматраће се да је одустао од купопродаје, у ком случају ће се приступити позивању следећег најповољнијег понуђача, до коначног избора најповољнијег понуђача.

Најповољнијем понуђачу задржава се уплаћени депозит до потписивања уговора. Осталим учесницима у огласу депозит се враћа у року од 20 радних дана од дана потписивања уговора са најповољнијим понуђачем.

У случају да изабрани понуђач одустане од купопродаје, продавац задржава уплаћени депозит у висини од 3.000,00 динара за покретне ствари за које подноси понуду.

Комисија задржава право да не прихвати ни једну понуду уколико оцени да иста није одговарајућа.

Све потребне информације у вези овог огласа могу се добити на број телефона 011/3200-853, у термину од 09 – 15 часова.

|  |  |  |  |  |
| --- | --- | --- | --- | --- |
|  |  |  |  |  |
| **Табела "Отуђење возила прикупљањем писмених понуда"** |
|  |  |  |  |  |
| **Ред.бр.** | **Марка, тип** | **Број шасије** | **Број мотора** | **Почетна купопродајна цена у еврима** |
| 1 | Путничкo возило VOLVO 244 GL, 1978. год. | 24444L1315077 | 49857203362 | 1,280.49 |
| 2 | Путничко возило MERCEDES 123Д 124Д, 1982. год. | WDB12312310370528 | 61691210320346 | 115.96 |
| 3 | Путничко возило ZASTAVA LADA SAMARA 1500 5v, 1991. год. | XTA210930M0821233 | 2108 0834467 | 304.02 |
| 4 | Теретно возило FAP 1820 BK, 1979. год. | FAP1820BK74321 | 2F4R3130511 | 1,492.90 |
| 5 | Путничко возило FORD COURIER 1.8D, 1996. год. | SFA3XXBAF3PG57374 | PU19754 | 1,177.87 |
| 6 | Теретно возило GAZ, 3302, 1998 год. | XTH330200W1716666 | WK02844040630AW3234823 | 284.82 |
| 7 | Путничко возило ZASTAVA 101-GTL, 1983. год. | VX128A00-00733045 | 128A064-0780387 | 66.69 |
| 8 | Путничко возило OPEL SENATOR CD, 1985. год. | WOLOOOO29F1201929 | 23TDOOO6720 | 113.93 |
| 9 | Путничко возило AUDI 100 CD, 1985. год. | WAUZZZ44ZFA 034718 | CN 107840 | 1,751.62 |
| 10 | Путничко возило FORD MONDEO, 1997. год. | WFONXXGBBNVJ80113 | VJ80113 | 107.01 |
| 11 | Путничко возило PONTIAC CH 1p4020, 1990. год. | 1G2WJ54T1LF240785 | A901019BNS | 134.25 |
| 12 | Путничко возило FORD SIERA BAG, 1982. год. | VFGAXXGBBACB33324 | CB33324 | 310.14 |
| 13 | Tеретни аутомобил ZASTAVA JUGO 101 poli, 1988. год. | VX1128A00-00975049 | 128A064-617091 | 514.68 |
| 14 | Путнички ауто ZASTAVA 128/1100, 1986. год. | VX1128A00-05091133 | 128A064-3216972 | 322.96 |
| 15 | Теретно возило ZASTAVA JUGO SKALA POLI 1.1, 1999. год. | VX1128A0001088383 | 128A064 1551779 | 639.09 |
| 16 | Теретно возило ZASTAVA 101 SKALA POLY, 1994. год. | VX1128A0001071684 | 128A0641504541 | 77.29 |
| 17 | Путничко возило IDA OPEL OMEGA 23 DTR, 1989. год. | WOL000017K1157964 | 23DTR-0045340 | 2,151.46 |
| 18 | Путничко возило MAZDA 323 LX, 1991. год. | JMZBG122200335626 | B3523313 | 294.63 |
| 19 | Теретно возило FAP 2228 RBD, 1990. год. | 2228RBD/45 112610 | 2FP 199B-167254 | 1,426.59 |
| 20 | Теретно возило VOLKSWAGEN 70 XOA TU, 1998. год. | WV1ZZZ70ZWX027585 | ABL131319 | 1,728.06 |
| 21 | Теретно возило VOLVO F10, 1990. год. | YV2H2CAA9LA351211 | TD102FD-263230901 | 8,955.75 |
| 22 | Путничко возило MERCEDES 200 D 123, 1981. год. | WDB12312310293045 | 61594010249952 | 122.04 |
| 23 | Путничко возило ZASTAVA JUGO 55 F, 1991. год. | VX1145A00-00766929 | 128A064L-474182 | 483.46 |
| 24 | Путничко возило PEUGEOT 15BD92, 1991. год. | VF315BD9270358279 | 1CU20602295 | 910.24 |
| 25 | Путничко возило LANCIA K20 K, 1997. год. | ZLA83800002057685 | 838A10000485718 | 126.11 |
| 26 | Теретно возило Камион ТАМ 80T5F/3200, 1987. год.  | 860009577 | Y 871N 62335 | 2,025.62 |
| 27 | Теретно возило Камион ZASTAVA 650 AD, 1984. год. | 83-023501 | 079268 | 1,655.51 |
| 28 | Камион ТАМ 130Т 11 B 4,3, 1986. год. | 860002850 | 861002110 | 3,033.91 |
| 29 | Виљушкар електрични 1 тона |   |   | 1,322.10 |
| 30 | Путничко возило OPEL KADET D13S, 1984. год. | WOL000034E5030023 | 13S0260019 | 794.61 |
| 31 | Путнички ауто DAIMLER BENZ 190D, 1985. год. | WDB2011221A226846 | 60191110102401 | 1,870.25 |
| 32 | Специјално возило са хидрауличном платформом, марке Там, тип 170 Т 14, 1982. год. | 820005235 | 821006165 | 4,137.12 |
| 33 | Радно возило за одржавање птт веза, марке Фап, тип 1414Ц29683, 1989. год. | К1414110535 | 30499 | 4,056.00 |
| 34 | Путничко возило, марке Застава, тип Флорида ин Л, 2005. год. | VX1103A00-00028765 | NFV10FX | 1,340.34 |
| 35 | Теретно возило, марке Застава, тип 50.83000, 1987. год. | 176152 | FIAT804002367-794884 | 1,575.71 |
| 36 | Теретно возило, марке Застава, тип З 3508., 1985. год. | B-067431 | FIAT00236077998 | 1,707.41 |
| 37 | Теретно возило са хиаб дизалицом носивости до 4.6, марке Фап, тип 1314фф, 1982. год. | 87386 | 126987 | 2,189.95 |